DESPIDO/CESES EN XERAL 29/2016 NOTIFICANDO A "LIMPIEZAS Y PINTURAS DISMAR GALICIA, S. L.”
ADMINISTRACIÓN DE XUSTIZA — Xulgados do Social — De Lugo (Edictos xudiciais, 01/07/2016)

Fago saber: Que no PROCEDEMENTO deste Xulgado do Social, seguidos a instancia de Dª AURITA FLORES BRICI contra a empresa LIMPIEZAS PINTURAS DISMAR GALICIA, S. L., sobre DESPEDIMENTO, ditouse sentenza en data 13/05/16 e auto en data 10 de Xuño seguinte, cuxa parte dispositiva se adxunta:” DECISIÓN.-1. Acollo a demanda formulada por AURITA FLORES BRICI contra LIMPIEZAS Y PINTURAS DISMAR GALICIA, S. L., de tal xeito que: Declaro improcedente o despedimento con efectos dende o 30 de novembro de 2015.-Condeno a LIMPIEZAS Y PINTURAS DISMAR GALICIA, S. L., a que no prazo de cinco días a contar desde a notificación desta resolución opte, comunicándollo a este Xulgado, entre readmitir a AURITA FLORES BRICI no seu posto de traballo ou indemnizarlle pola extinción da relación laboral coa cantidade de 6.066,80 euros.-Para o caso de optar pola readmisión, a demandada deberá aboar tamén a AURITA FLORES BRICI, como salarios de tramitación, a cantidade de 14,61 euros por cada un dos días existentes entre o 30 de novembro de 2015 e a data de notificación desta resolución.-2. As cantidades anteriores serán asumidas polo FOGASA dentro dos límites e cos requisitos legais e regulamentarios que, no seu caso, lle corresponden.-3. As custas do procedemento (que incluirán os honorarios do/a letrado/a/graduado/a social da parte actora ata o límite máximo de 600 euros) serán aboadas por LIMPIEZAS Y PINTURAS DISMAR GALICIA, S. L. Esta resolución notifícase ás partes facéndolles saber que a mesma non é firme, e que contra a mesma cabe interpor un recurso de suplicación, perante a Sala do Social do Tribunal Superior de Xustiza de Galiza.-O devandito recurso deberá anunciarse ante este mesmo Xulgado mediante unha comparecencia ou un escrito no prazo dos cinco días hábiles seguintes ó da notificación da sentenza, realizando o depósito legal mediante o ingreso da cantidade na conta da entidade “Banesto” núm.2324000065, indicando o número de procedemento.-De non se anunciar recurso, debe procederse ó arquivo das actuacións, logo de dalas de baixa no libro correspondente.-Así o acordo, decido e asino.-DALILA DOPAZO BLANCO, maxistrada-xuíza do Xulgado do Social núm.3 de Lugo.-Rubricado.-Publicación.- A anterior sentenza ditada pola maxistrada-xuíza foi entregada, lida e publicada esta data e na miña presenza. Dou fe, como secretaria do Xulgado do Social núm.3 de Lugo.-Angel Oscar Oliana Zerda.-Rubricado”. “DECISIÓN.-Acordo a aclaración/corrección/complemento da Sentenza do 13 de maio de 2016 segundo o indicado no fundamento de dereito 2º desta resolución, de tal xeito que: A.- O Feito Probado Primeiro fica redactado co seguinte contido literal: AURITA FLORES BRICI, maior de idade, prestou os seus servizos como traballadora por conta allea para a entidade LIMPIEZAS Y PINTURAS DISMAR GALICIA, S. L., coas seguintes circunstancias laborais e persoais: Antigüidade: dende o 6 de outubro de 2005 ata o 30 de novembro de 2015.-Categoría profesional: limpadora-Funcións: as propias da categoría profesional-Centro de traballo: tendas “Bershka” e “Pull&Bear”, centro comercial As Termas, Lugo-Tipo de contrato: indefinido a tempo parcial.-Xornada e horario: a tempo parcial e co seguinte horario: De luns a sábado de 06:00 a 07:15 horas en “Bershka”.-De luns a sábado de 07:30 a 10:00 horas en “Pull&Bear”.-Salario (a efectos de despedimento): Contía de 444,33 euros mensuais, incluíndo a pro rata de pagas extraordinarias no centro de traballo de “Pull&Bear” e de 222,17 euros no centro de traballo de “Bershka”.-Tempo e forma de pagamento do salario: a mes vencido e por transferencia bancaria-Convenio colectivo de aplicación: Convenio Colectivo de limpeza de edificios e locais da provincia de Lugo.-María Dolores Rodríguez Carreira nin ostenta nin ostentou no último ano cargo de delegada de persoal ou representante dos traballadores/as.-B.- A Decisión fica redactada co seguinte contido literal:1. Acollo a demanda formulada por AURITA FLORES BRICI contra LIMPIEZAS Y PINTURAS DISMAR GALICIA, S. L., de tal xeito que: Declaro improcedente o despedimento con efectos dende o 30 de novembro de 2015.-Condeno a LIMPIEZAS Y PINTURAS DISMAR GALICIA, S. L., a que no prazo de cinco días a contar desde a notificación desta resolución opte, comunicándollo a este Xulgado, entre readmitir a AURITA FLORES BRICI no seu posto de traballo ou indemnizarlle pola extinción da relación laboral coa cantidade de 9.098,13 euros.-Para o caso de optar pola readmisión, a demandada deberá aboar tamén a AURITA FLORES BRICI, como salarios de tramitación, a cantidade de 21,91 euros por cada un dos días existentes entre o 30 de novembro de 2015 e a data de notificación desta resolución.-2. As cantidades anteriores serán asumidas polo FOGASA dentro dos límites e cos requisitos legais e regulamentarios que, no seu caso, lle corresponden.-3. As custas do procedemento (que incluirán os honorarios do/a letrado/a/graduado/a social da parte actora ata o límite máximo de 600 euros) serán aboadas por LIMPIEZAS Y PINTURAS DISMAR GALICIA, SL.-que contra a mesma non cabe recurso de ningún tipo.-Fatima Pino Breñas Tarda.-Rubricado”. E para que sirva de notificación en legal forma a en ignorado paradoiro, expido a presente para a súa inserción no Boletín Oficial da provincia de Pontevedra. Advírtese ao destinatario que as seguintes comunicacións faranse fixando copia da resolución ou da cédula no taboleiro de anuncios da Oficina xudicial, salvo o suposto da comunicación das resolucións que deban revestir forma de auto ou sentenza, ou cando se trate de emprazamento. En Lugo, a quince de xuño de dous mil dezaseis.—A Letrada da Administración de Xustiza.